บิ๊กตู่ เสนอ ครม.ควรสละเงินเดือน ตั้งกองทุน ช่วย โควิด-19 
บิ๊กตู่เสนอ ครม.ควรสละเงินเดือน คนละ 1 เดือน ตั้งกองทุนช่วย โควิด-19 หรือจะบริจาคมากกว่านั้นก็ได้ วราวุธ รมว.ทส.นำร่อง ตอบรับยินดีบริจาคให้วันที่ 3 มี.ค. เมื่อเวลา 14.30 น. ที่ทำเนียบรัฐบาล นางนฤมล ภิญโญสินวัฒน์ โฆษกประจำสำนักนายกรัฐมนตรี แถลงผลการประชุมคณะรัฐมนตรี (ครม.) ว่า ในที่ประชุม ครม.มีการหารือถึงมาตรการในการจัดหาและดูแลสิ่งจำเป็นให้กับประชาชนสำหรับสถานการณ์ เชื้อไวรัสโควิด-19 โดย พล.อ.ประยุทธ์ จันทร์โอชา นายกรัฐมนตรีและรมว.กลาโหม เสนอให้มีการตั้งกองทุนขึ้นมา เพื่อให้ ครม.ร่วมบริจาคเงินเข้ากองทุน แต่ยังไม่อยากกำหนดว่า ใครจะต้องให้เงินเท่าไร แต่เบื้องต้น ครม.ควรจะสละเงินเดือน 1 เดือน เข้าสมทบในการจัดตั้งกองทุนด้วย หรือมากกว่านั้นก็ได้ แล้วแต่ใครจะบริจาคก็ได้ อย่างไรก็ตาม ในส่วนของทีมโฆษกรัฐบาล ก็จะร่วมสละเงินเดือนเพื่อนำเงินเข้ากองทุนด้วยเช่นกันผู้สื่อข่าวรายงานในที่ประชุมครม.ว่า รัฐมนตรีส่วนใหญ่เห็นด้วยที่จะตั้งกองทุนดังกล่าว โดยนายวราวุธ ศิลปอาชา รมว.กระทรวงทรัพยากรธรรมชาติและสิ่งแวดล้อม ระบุว่า ยินดีที่จะบริจาคเงินเดือนให้ โดยนายกรัฐมนตรี ได้สั่งการผู้เกี่ยวข้องให้ไปดูเรื่องนี้มา เพื่อดำเนินการอย่างเร่งด่วน สำหรับเงินเดือนของ นายกรัฐมนตรี ที่ได้รับเดือนละ 125590 บาท รองนายกรัฐมนตรี เดือนละ 119920 บาท รัฐมนตรีว่าการกระทรวง รมต.ประจำสำนักนายกฯ เดือนละ 115740 บาท และรัฐมนตรีช่วยว่าการ เดือนละ 113560 บาท
บิ๊กตู่ เสนอ ครม.ควรสละเงินเดือน คนละ 1 เดือน ตั้งกองทุนช่วย โควิด-19 หรือจะบริจาคมากกว่านั้นก็ได้ วราวุธ รมว.ทส.นำร่อง ตอบรับยินดีบริจาคให้ 
ไวรัสโคโรน่า,ไวรัสโคโรนา,โควิด-19,ประยุทธ์ จันทร์โอชา,สละเงินเดือน,ครม.สละเงินเดือน,ไฮไลต์ไวรัสโคโรน่า,ข่าวทั่วไป